Hunchereng
Hunchereng ass eng Uertschaft an der Gemeng Beetebuerg.

Aus dem fréiere Kierchenduerf huet sech mat der Zäit e Reienduerf op béide Säite vun der Dräikantonstrooss entwéckelt.

Geschicht 

D'Häre vun Hunchereng stamen aus enger Niewelinn vun den Häre vu Roudemaacher. Hir Buerg war wuel eng Tuermhiwwelbuerg, déi 1236 fir d'éischt ernimmt gouf, a vun där et haut just nach Hiwwelreschter op enger Plaz tëscht der Millen an den Eisebunnsschinne gëtt.

De Johann vun Hunchereng war ee vun deenen déi de fofzéngjärege Lëtzebuerger Grof Karel, de spéidere Keeser Karel IV., uganks 1331 an Ueweritalie begleet hunn, wou en e lëtzebuergeschen Herrschaftskomplex erriichte wollt.

De 16. Juni 1367 gëtt den Theoderich/Dietrich vun Hunchereng fir d'éischte Kéier als Ritterriichter ernimmt.

Kuckt och 
 Kierch Hunchereng
 Huncherenger Millen

Um Spaweck 

Uertschaften zu Lëtzebuerg